open-index/open-wikipedia-markdown huggingface dataset:
Bendro atradimo metodas

**Bendro atradimo metodas** (), kartais dar vadinamas platesne sąvoka **konstruktyvi sąveika** () – vartotojo patyrimo  bei tinkamumo () testavimo metodas. Metodo esmė – moderatoriaus pasiūlytą užduotį prie kompiuterio vienu metu atlieka du vartotojai: vienas naudojasi tik pele, kitas – tik klaviatūra. Užduoties vykdymo metu vartotojai natūraliai bendrauja, dalinasi pastebėjimais ir bando padėti vienas kitam siekdami bendro užduoties tikslo. Tiesa, vartotojai prieš testavimą turi būti perspėti, kad, bandant padėti ar paaiškinti, negalima rodyti pirštu į ekrane esantį objektą. Be to, metodas neturėtų būti taikomas kaip vienintelis vartotojų tyrimo metodas.

=Privalumai=
# Moderatorius beveik neįtakoja testavimo proceso, todėl susidaro natūralesnė atmosfera ir klausimais nepertraukiamas vartotojų darbas.
# Testuojami iškart du vartotojai, todėl probleminės vietos išaiškinamos greičiau.
# Natūralus bendravimas tarp vartotojų, nes vartotojas turi paaiškinti kitam ką daryti, o ne dirbtinai reikšti mintis kaip, pvz., taikant mąstymo garsiai metodą (), todėl iškart matomi naudotojo sąsajos suvokimo, lūkesčių bei naudojimosi strategijų skirtumai tarp skirtingų vartotojų.
# Gaunama informacija iškart iš dviejų vartotojų.
# Tikėtina, kad vienas iš dviejų žmonių šio tyrimo metu tampa lyderiu – daugiau kalba, reiškia savo nuomonę, vadovauja kito vartotojo veiksmams (dažniausiai, tai būna arba vyras, arba tas/ta, kas turi pelę), todėl bendrai moderatorius gauna daugiau informacijos iš abiejų vartotojų, negu iš vieno (ypač jei vartotojas labai kuklus ir santūrus).

=Trūkumai=
# Sunku apskaičiuoti kiekybinius tinkamumo rodiklius (klaidų skaičių, užduoties įvykdymo laiką).
# Sukuriamas nestandartinis naudojimosi scenarijus, nes dažniausiai žmogus prie kompiuterio dirba vienas.
# Vartotojui sunkiau pasinerti į atliekamos užduoties vykdymą, nes reikia dar bendrauti ir su testavimo kolega.
# Vartotojui sunkiau išreikšti savo individualią nuomonę. Turbūt suprasite mane, jei kada nors teko rinktis kartu su grupe kitų žmonių į kokį filmą nueiti. Jei lyderiu tapęs vartotojas iš tikro yra gan aktyvus, tylesnio vartotojo mintys gali likti neišsakytos arba užgožtos.
# Testavimas užtrunka ilgiau nei su vienu vartotoju.
=Papildomas skaitymas=
# J.Nielsen, Usability Engineering p.198, Academic Press, 1993.
# Dumas and Redish, A Practical Guide to Usability Testing, Ablex Publishing. p. 31, Co-discovery.
# Rubin, J. Handbook of Usability Testing. John Wiley & Sons. p. 240, Testing two participants at a time.
=Šaltiniai=
Dzūkas (laikraštis)

**Dzūkas** – *dvisavaitinis paveiksluotas [[dzūkai|dzūkų]] [[laikraštis]]*, leistas 1927 m. Alytuje. 

## Istorija
Pirmasis numeris pasirodė 1927 m. gegužės 15 d. Ėjo kartą per dvi savaites. Leido Simas Radišauskas. Spausdino M. Bokšickio ir Reitborto spaustuvė Alytuje. Išleisti 6 numeriai.

Laikraštis skirtas Dzūkijos gyventojams, plačiai nušvietė Dzūkijos regiono gyvenimą, kritikavo Žemės ūkio sąjungos veiklą, polemizavo su dienraščiais. 

Redagavo Vytas Vaclovas Misiūnas. 

## Šaltiniai
Sankt Moricas

**Sankt Moricas** (, , ) – kurortinis miestas pietryčių Šveicarijoje, Engadino slėnyje. Išvystytas žiemos turizmas.

## Istorija

Pirmąkart minimas 1377 m. kaip *ad sanctum Mauricium*.
Kalba : retoromanų.

## Sportas

Mieste 1928 m. vyko II žiemos olimpinės žaidynės, o 1948 m. – V žiemos olimpinės žaidynės.

## Kultūra

Mieste yra Šveicarijos nacionalinės reikšmės Segantinio muziejus, skirtas tapytojui Giovanni Segantini (1858−1899), kuris paskutinius savo gyvenimo 5 metus praleido regione.

## Šaltiniai
Leik Plesidas

**Leik Plesidas** () – miestas rytinėse Jungtinėse Amerikos Valstijose, Niujorko valstijoje, 84 km į pietryčius nuo Pitsburgo, prie Leik Plesido ežero. Miestą supa kalnai, išvystytas žiemos turizmas. 2010 m. JAV gyventojų surašymo duomenimis, turėjo 2521 gyventoją.

## Istorija
Įkurtas XIX a. kaip geležies kasėjų gyvenvietė. 1850 m. tapo vasaros kurortu.

## Sportas
Mieste 1932 m. III žiemos olimpinės žaidynės, o 1980 m. – XIII žiemos olimpinės žaidynės.

## Išnašos
Olimpik Valis

**Olimpik Valis** (), anksčiau **Skvo Valis** () – kurortinis miestas vakarinėse JAV, Kalifornijos šiaurinėje dalyje. Olimpik Valis išsidėstęs Siera Nevados kalnuose, apie 10 km į rytus telkšo Tahou ežeras. 

Olimpik Valis – slidinėjimo kurortas, čia įrengta 170 kalnų slidinėjimo trasų, veikia 30 keltuvų.

Pirmieji žmonės, apsistoję vietovės teritorijoje, buvo indėnai vašai. Teigiama, kad moterys pasilikusios įrengti stovyklos, o vyrai patraukę žvejoti ir medžioti briedžių, elnių, lapių bei kiaunių. Atėjus žiemai, sąlygos gyventi pasidariusios nebetinkamos, tad indėnai pasitraukę.

## Sportas

1960 m. mieste vyko VIII žiemos olimpinės žaidynės. Tai mažiausia vietovė, kurioje yra vykusios žiemos olimpinės žaidynės. Olimpinėms žaidynėms buvo pastatyta „Blyth“ arena, talpinusi 8500 žiūrovų (nugriauta 1983 m.).

## Išnašos
Dzūkas (savaitraštis)

**Dzūkas** – Alytaus apskrities savaitraštis, 1997–1998 m. leistas Alytuje.

## Istorija
Leido UAB „Alkesta“ ir „Parama“. Spausdino Alytaus spaustuvė. Tiražas 5000 egz. Prijungtas prie laikraščio „Alytaus naujienos“.

Redaktorius Romas Kvietkevičius-Sadauskas.

## Šaltiniai
Dziennik Wileński

**Dziennik Wileński** () – kultūros ir literatūros žurnalas, ėjęs 1805–1806 m. ir 1815–1830 m. Vilniuje lenkų kalba.

## Istorija
Iš pradžių leido Vilniaus universitetas, 1818–1821 m. – spaustuvininkų draugija, 1822–1830 m. – Antonijus Marcinovskis. Išėjo 64 tomai. 1805–1825 m. spausdino Juozapo Zavadskio spaustuvė.

Žurnalas nemažai vietos skyrė lietuvių tautosakai. Bendradarbiavo Mykolas Balinskis, Mykolas Dluskis, Andrius Matusevičius.

Redagavo Gotfrydas Ernestas Grodekas, Stanislovas Bonifacas Jundzilas, Jonas Kosakovskis, Andrius Sniadeckis, Kazimieras Kontrimas. 

## Šaltiniai

## Literatūra
* Aldona Prašmantaitė. Dziennik Wileński (1805–1830) kaip mokslo istorijos šaltinis, Iš Lietuvos istorijos tyrinėjimų / Jaunųjų istorikų darbai, kn. 7, Vilnius, 1991, p.&nbsp;51–57.
Liopleurodonai

**Liopleurodonai** (*Liopleurodon*) – stambių išnykusių jūrinių roplių gentis, priskiriama pleziozaurų (*Plesiosauria*) būriui. Gyveno viduriniajame juros periode, kalovijaus amžiuje. Tai buvo svarbiausi to meto jūrų grobuonys.

Liopleurodonai buvo apie 5-7 m ilgio, nors neatmetama, kad galėję užaugti ir iki 10 m. Turėjo keturis pelekus. Turėjo galingus nasrus, kurių ilgis siekė apie 3 m. Jakobsono organu užuosdavo auką. Maitinosi rykliais, oftalmozaurais, smulkesniais pleziozaurais.

## Rūšys

Žinomos 3 rūšys:
* *Liopleurodon ferox* – fosilijos rastos Prancūzijoje ir Anglijoje;
* *Liopleurodon rossicus* – fosilijos rastos Rusijoje;
* *Liopleurodon pachydeirus* – fosilijos rastos Anglijoje.
Dzūkijos statybos

**Dzūkijos statybos** – įmonės „Alytaus statyba“ kolektyvo laikraštis, leistas 1977–1991 m. Alytuje.

## Istorija
Iki 1990 m. Nr. 30 ėjo kaip Alytaus statybos tresto savaitraštis, vėliau – dvisavaitis laikraštis. Tiražas 1977 m. – 1000 egz., 1991 m. – 800 egz.

## Redaktoriai
* K. Ivanauskas – 1977–1983 m.
* V. Kručkienė – 1984–1988 m.
* J. Kizevičienė – 1989–1991 m. 

## Šaltiniai
Dzūkų bizūnas

**Dzūkų bizūnas** – satyros ir humoro iliustruotas laikraštis, leistas 1925–1926 m. Alytuje.

## Istorija
Leido ir redagavo Vytas Vaclovas Misiūnas. Spausdino Raidės spaustuvė Kaune. Išleido 2 numerius.

Išjuokė tinginius, girtuoklius, šaipėsi iš kunigų, maldininkų, kritikavo partijų veikėjus, skelbė satyrinius eilėraštukus. 

## Šaltiniai
Dzūkų žinios

**Dzūkų žinios** – Lazdijų rajono laikraštis, einantis nuo 1945 m. kovo 26 d. Lazdijuose, Nepriklausomybės a. 4.

## Istorija
Iki 1945 m. Nr. 6 Seinų apskrities, nuo 1945 m. Nr. 7 iki 1950 m. Nr. 78 – Lazdijų apskrities laikraštis, 1950–1990 m. – LKP Lazdijų rajono komiteto ir LDT leidinys, nuo 1990 m. – nepriklausomas rajono laikraštis. Steigėja ir leidėja laikraščio „Dzūkų žinios redakcija“.

Iki 1950 m. vadinosi „Dzūkų žinios“, 1950–1960 m. – „Raudonasis artojas“, 1961–1962 m. – „Tarybinis kelias“, 1962–1990 m. – „Darbo vėliava“, nuo 1990 m. kovo 24 d. – „Dzūkų žinios“.

1945–1948 m. ėjo vienąkart-dukart, 1950 m. – triskart, nuo 1990 m. – dukart per savaitę.

Tiražas 1945 m. – 3000 egz., 1987 m. – 10 000 egz., 1993 m. – 4500 egz., 1997 m. – 2300 egz., 2012 m. - 2000 egz.

## Redaktoriai
* T. Kulakauskas – 1945 m.
* J. Rutkauskas – 1945–1948 m.
* R. Venckevičius – 1948–1949 m.
* J. Lukošius – 1949–1951 m.
* Marija Zaiceva – 1951–1953 m.
* Vytautas Radzevičius – 1953–1954 m.
* Juozas Pikas – 1954–1956 m.
* A. Valaitytė – 1956–1957 m.
* H. Stankevičiūtė – 1958–1960 m.
* J. Marcinkevičius – 1960–1962 m.
* Antanas Raštikis – 1962–1966 m.
* Antanas Pupienis – 1966–1984 m., 1995–1997 m.
* Jurgis Kochanskas – 1985–1988 m.
* Danguolė Barauskienė – 1988–1991 m.
* Angelė Kazlauskienė – 1991–1992 m.
* Juozas Bėrus – 1992–1995 m.
* Česlovas Skaržinskas – 1997 m.
* Kęstas Sukackas – 1999–2000 m., 2001 m.
* Rima Minkevičienė – 2000–2001 m.
* Vytautas Labenskas – 2002–2004 m.
* Dalia Juknevičienė – 2004–2005 m.
* Irena Klimavičienė – 2005–2008 m.
* Gytė Slavickienė – 2008–2009 m.

## Šaltiniai

## Nuorodos
* Dzūkų žinios
Dzwon Litwy

**Dzwon Litwy** () – lietuvių dienraštis lenkų kalba, ėjęs 1920 m. gruodžio 4 d. – 1921 m. rugpjūčio 18 d. Vilniuje. 

## Istorija
Leistas vietoj „Głos Litwy“. 1921 m. sausio 19 d. – birželio 30 d. nebuvo leidžiamas, vietoj jo 1921 m. sausio 21 d. – balandžio 1 d. leistas „Straż Litwy“. Nuo 1921 m. rugpjūčio 21 d. vietoj „Dzwon Litwy“ vėl leistas „Glos Litwy“. Išėjo 60 numerių. 

Redaktorius-leidėjas J. J. Ogintas, faktiškai redagavo Mykolas Biržiška.

## Šaltiniai
PV 1110

**PV 1110** arba **Pvpj 1110** () – švedų gamybos 90 mm prieštankinis ginklas, pabūklas arba kitaip dar vadinamas prieštankiniu beatošliaužiu, skirtas naikinti šarvuotus visureigius, tankus, sunkvežimius ir nedidelius pastatus. Pagrindinė paskirtis – naikinti šarvuotą techniką.

Pabūklai tvirtinasi prie sunkvežimių ir BV-206. Pagrindiniai naudotojai: Lietuva, Latvija, Estija, Švedija ir Airija.

## Taktiniai techniniai duomenys
*Pabūklo svoris (be priedų) – 260 kg
*Greitašauda :
**2 šūviai (su taikymu tarp šūvių) – 13 sek.
**6 šūviai (praktinė greitašauda) – 60 sek.
*Didžiausias šaudymo nuotolis į judantį taikinį – 700 m
### Vamzdis
*Kalibras – 90 mm
*Ilgis (su spyna ir reaktyvine tūta) – 3 691 mm
*Svoris su smogiamuoju-paleidžiamuoju mechanizmu, korekcijos ginklu, šarnyrine pakaba ir optiniu taikikliu – 125 kg
### Korekcijos ginklas
*Kalibras – 7,62 mm
*Svoris su pilna 20 šovinių dėtuve – 4,3 kg
### Lafetas
*Vertikali vamzdžio eiga – 470-870 mm
*Tarpas tarp žemės paviršiaus ir lafeto dugno (transportinėje padėtyje), klirensas – 275 mm
*Vėžių plotis – 1 150 mm
*Didžiausias plotis transportuojant – 1 375 mm
*Didžiausias ilgis transportuojant – 4 100 mm
*Padangų duomenys – 3 vnt. – 1/2x19 colių
*Svoris – 135 kg
### Optinis taikiklis
*Didinimas - 4 kartai
*Matymo laukas – 175 tūkstantosios (iš 6 300 tūkst.)
*Svoris – 2,5 kg
### Šaudmenys
*Šaudmens svoris – 9,6 kg
*Granatos svoris – 3,1 kg
*Pradinis greitis – 700 m/s
*Įšaudymo ginklo ir adapterio amunicija (7,62 mm trasuojantys šaudmenys) – 7,62 x 51T. (NATO)

## Nuorodos
* Prieštankinis beatošliaužis pabūklas PV1110
* PV-1110 90 mm recoilless rifle (Sweden), Anti-tank weapons
East Express

**The East Express** () – nepriklausomas Lietuvos mėnraštis, ėjęs 1989–1992 m. Vilniuje anglų kalba.

## Istorija
Įsteigė ir leido UAB „Intakas“. Tiražas 1991 m. – 1400 egz., 1992 m. – 3000 egz.

Spausdino analitinio ir reklaminio pobūdžio rašinius, įvairią informaciją apie Lietuvą.

## Redaktoriai
* Egidijus Meilūnas – 1989–1992 m.
* Birutė Vyšniauskaitė – 1992 m. 

## Šaltiniai
Echo (savaitraštis)

**Echo** () – Lietuvos darbininkų savaitraštis, ėjęs 1906 m. liepos 7 d. – gruodžio 5 d. Vilniuje lenkų kalba. 

## Istorija
Leido Lietuvos socialdemokratų partija. Leidėjais pasirašydavo Morta Dybovskaitė, Jonas Jaks-Tyris. Spausdino spaustuvė „Romuva“. Išėjo 18 numerių. 

Spausdino žinias iš įvairių Lietuvos vietovių, rašė apie darbininkų gyvenimą, streikus, informavo apie socialdemokratų veiklą Lietuvoje ir kitose šalyse. 

Redagavo M. Domaševičienė, B. Simonovičius, V. Stojkovas. Faktiškai redagavo Mykolas Biržiška ir Steponas Kairys. 

## Šaltiniai
Echo Litwy

**Echo Litwy** () – lietuvių dienraštis, ėjęs 1919 m. gruodžio 12 – 1920 m. spalio 12 d. Vilniuje lenkų kalba. 

## Istorija
Leido Mykolas Biržiška vietoj „Głos Litwy“; 1920 m. balandžio 2 d. – gegužės 11 d. bei 1920 m. liepos 25 – spalio 11 d. buvo sustabdytas. Vietoj „Echo Litwy“ buvo leidžiami laikraščiai „Gazeta Wspólna“ (1920 m. balandžio 11 d. – gegužės 9 d.) ir „Wiadomości Wileńskie“ (1920 m. rugpjūčio 10 d. – spalio 10 d.). Nuo 1920 m. spalio 14 d. vėl ėjo „Głos Litwy“. Išėjo 135 numeriai.

Redagavo Mykolas Biržiška, S. Dlugoborskis.

## Šaltiniai
Echo robotnicze

**Echo robotnicze** () – darbininkams skirtas laikraštis, ėjęs 1919 m. sausio 2 d. – vasario 25 d. Vilniuje lenkų kalba.

## Istorija
Leido iki 17 numerio Lietuvos socialdemokratų partija, vėliau Lietuvos komunistų partija. Išleisti 38 numeriai.

Redagavo Aleksandras Birinčikas, nuo Nr. 4 – redkolegija. Faktiškasis redaktorius Andrius Domaševičius. 

## Šaltiniai
Echo Życia Robotniczego

**Echo Życia Robotniczego** () – nelegalus laikraštis, leistas 1897 m. kovo 21 d. – 1898 m. gruodžio mėn. Vilniuje lenkų kalba.

## Istorija
Leido Lietuvos socialdemokratų partija. Spausdintas dauginamuoju aparatu. Išleisti 9 numeriai I serijos, skirtos Vilniaus darbininkams, ir vienas numeris II serijos, skirtos Lietuvos darbininkams (spausdintas Bitėnuose). Laikraštis ėjo ir lietuvių kalba „Aidas Lietuvos darbininkų gyvenimo“.

Propagavo revoliucines idėjas, rašė apie darbininkų darbo sąlygas, santykius su darbdaviais. 

Redagavo Edvardas Sokolovskis, Andrius Domaševičius. 

## Šaltiniai
Echo Życia Robotniczego na Litwie

**Echo Życia Robotniczego na Litwie** () – neperiodinis leidinys, leistas 1902 m. rugsėjo mėn. – 1906 m. gegužės mėn. Vilniuje ir Tilžėje lenkų kalba.

## Istorija
Leido Lietuvos socialdemokratų partija kaip laikraščio „Echo Życia Robotniczego“ III ir IV serijas. Vilniuje spausdintas dauginimo aparatu, Tilžėje – spaustuvėje. Išleisti 9 numeriai (III serijos – 6, IV serijos – 3).

Rašė apie Lietuvos darbininkų judėjimus įvairiuose miestuose, apie Lietuvos socialdemokratų ryšius su kitų šalių socialdemokratais, informavo apie darbininkų padėtį didžiuosiuose Lietuvos miestuose. 

Redaktorius Andrius Domaševičius.

## Šaltiniai
EcuRed

**EcuRed** – Kubos internetinė enciklopedija, paremta MediaWiki programine įranga. Įkurta 2010 m. gruodžio 13 d.

Enciklopedija šiuo metu jau turi apie 112 000 straipsnių. Enciklopedija pateikia subjektyvų požiūrį į pasaulio politiką, giria socialistinę sistemą. Pirmąją puslapio įkūrimo dieną apsilankė per 20 tūkstančių žmonių.

## Nuorodos
* EcuRed enciklopedija
Lakų kalba

**Lakų kalba** (*лакку маз*) – šiaurės rytų Kaukazo kalbų šeimai priskiriama kalba. Vartojama Rusijoje, pietiniame Dagestane gyvenančių lakų tautybės žmonių. Kalbančiųjų skaičius – 157 tūkst. žmonių. Tai viena ir oficialių Dagestano kalbų.

Lakų kalba leksiškai yra artimiausia darginų kalboms, tačiau gramatiškai artimesnė avarų-andų kalboms, todėl lakų kalbos klasifikacija problematiška.

## Tarmės

Lakų kalba turi daug tarmių, kurios tarpusavyje smarkiai skiriasi:
* Kumucho – šia tarme pagrįsta literatūrinė kalba;
* Arakulo – archajiškiausia tarmė;
* Balcharo
* Šadnio
* Šalio
* Vichlų
* Vačio-Kulio
* Kajos

## Fonetika

Kalba turi 6 balsius ir 42 priebalsius, ryški labializacija. Kirčiai labai neryškūs.

## Raštas

Iki 1928 m. lakų raidynas buvo pagrįstas arabų rašto pagrindu, 1928–1938 m. – lotynų rašto, o nuo 1938 m. – kirilicos pagrindu.

## Naudojimas

Dabar lakų kalba Dagestane leidžiamas laikraštis „Ilči“, veikia radijo laidos, kalbos mokoma pradinėse, vidurinėse mokyklose, yra lakų kalbos klasės ir aukštosiose Dagestano mokyklose.

## Nuorodos
*
Eglutė (žurnalas)

**Eglutė** – lietuvių vaikų žurnalas, einantis nuo 1950 m. sausio JAV.

## Istorija
Įsteigtas P. Juro iniciatyva. 1950–1959 m. buvo leidžiamas Lorense, nuo 1959 m. – Putname. 1950–1959 m. leido Lietuvių kultūros institutas, nuo 1959 m. – Nekaltai Pradėtosios Marijos seserys. Per metus pasirodo 10 numerių. Tiražas 1950 m. – 1200 egz., 1955 m. – 2500 egz., 1975 m. – apie 1500 egz.

Žurnalo redakcijoje dirbo I. Grigaitienė, E. Juknevičienė, R. Račkauskienė, Danguolė Sadūnaitė, A. K. Vygantienė ir kt.

Bendradarbiavo Bernardas Brazdžionis (*Vytė Nemunėlis*), Danutė Bindokienė-Brazytė, Vaclovas Čižiūnas, Stasys Džiugas, V. Frankienė, Kotryna Grigaitytė, G. Ivaškienė, Jonas Jankus, J. Kuzmickis (*Gailius*), D. Lipčiūtė, Jonas Minelga, Petronėlė Orintaitė (*Balė Vaivorytė*), L. Stačiokaitė, R. Šilėnaitė, V. Tamulaitis, G. Tulauskaitė, Antanas Vaičiulaitis, Leonardas Žitkevičius ir kt.

Iliustravo A. Mulokienė, P. Osmolskis, Z. Sodeikienė, A. Sruoginienė, A. Sutkuvienė ir kt.

## Redaktoriai
* Bernardas Brazdžionis – 1950–1951 m.
* Pranas Naujokaitis – 1951–1956 m.
* Stepas Zobarskas – 1956 m.
* Antanas Šerkšnas – 1956–1959 m.
* seserys Kristofora, Paulė, Bernarda 1959–1969 m.
* sesuo Ona Mikailaitė – 1970–1993 m.
* Nijolė Nausėdienė – nuo 1994 m. 

## Šaltiniai

* Suskaitmeninti „Eglutė“ ledinio numeriai (1950-2007)
Ekrano naujienos

**Ekrano naujienos** – Respublikinės kino filmų nuomojimo kontoros Informacinio-reklaminio biuro biuletenis, leistas 1959–1972 m. Vilniuje.

## Istorija
Leistas 4 kartus per mėnesį lietuvių ir rusų kalba. Tiražas 1972 m. – 16 000 egz. Nuo 1972 m. vietoj „Ekrano naujienų“ pradėjo eiti leidiniai „Kinas“ ir „Savaitės ekranas“.

## Redaktoriai
Ona Bridikienė, Povilas Pukys, Mariana Malcienė, Romualdas Norkus, Žana Levitina. 

## Šaltiniai
Elektronas (savaitraštis)

**Elektronas** – Vilniaus radijo komponentų gamyklos savaitraštis, ėjęs 1973–1989 m.

## Istorija
Leistas lietuvių ir rusų kalba. Tiražas 1973 m. – po 500 egz. lietuvių ir rusų k., 1989 m. – po 1000 egz. lietuvių ir rusų k.

Redaktorė S. Ražukienė (1973–1989 m.). 

## Šaltiniai
Čečėnų kalba

**Čečėnų kalba** (*Нохчийн мотт*) – Šiaurės rytų Kaukazo kalbų šeimai priskiriama kalba, vartojama čečėnų, gyvenančių Rusijoje (daugiausia Čečėnijoje ir Dagestane) bei gausios diasporos už Rusijos ribų. Kalbančiųjų skaičius – apie 1,5 mln. žmonių (Rusijoje – 1,36 mln.). Tai viena iš oficialių Čečėnijos ir Dagestano kalbų.

Kalba priklauso Šiaurės Kaukazo kalbų šeimos nachų šakai ir yra artima ingušų bei bacbų kalboms.

## Tarmės

Čečėnų kalba turi daug gan skirtingų tarmių, patarmių ir šnektų: akchių, čiantų, čiabarlojų, mialchų, nochčmachachojų, orcchojų, šarojų, šuotojų, terlojų. Gruzijoje vartojama kistinų tarmė gerokai skiriasi nuo Rusijos čečėnų tarmių.

## Fonetika

Kalba turi labai sudėtingą fonetinę sistemą: trumpieji, ilgieji, umliautiniai balsiai, dvibalsiai, tribalsiai, nazalizacija, yra apie 40-60 priebalsių.

## Raštas

Pirmieji žinomi čečėniški užrašai surašyti gruzinu raštu. Nuo XVIII a. kalba pradėta užrašinėti arabų raštu. 1925–1938 m. galiojo lotyniška abėcėlė, o nuo 1938 m. – kirilica. 1992 m. Ičkerijos čečėnų respublika oficialiu raštu paskelbė lotynišką raidyną, tačiau šis projektas platesnio populiarumo nesulaukė.

## Nuorodos
* 
* Čečėnų kalbos tekstynas
Elfietis

**Elfietis** – valstybinės įmonės „Elfa“ laikraštis, ėjęs 1974–1990 m. Vilniuje.

## Istorija
Leistas lietuvių ir rusų kalba, o 1989–1990 m. – ir lenkų kalba. Iki 1989 m. ėjo kaip gamybinio susivienijimo (elektrotechnikos gamyklos) „Elfa“ savaitraštis. Tiražas 1974 m. – po 1000 egz. lietuvių ir rusų k., 1990 m. – po 1500 egz. lietuvių ir lenkų k. ir 600 egz. rusų k.

## Redaktoriai
* Česlovas Bytautas – 1974–1979 m.
* L. Valaitis – 1980–1981 m.
* V. Stankevičius – 1982 m., 1990 m.
* P. Milaknis – 1983–1987 m.
* Eugenija Gimbutienė-Skarbaliūtė – 1988–1989 m. 

## Šaltiniai
Elitas (žurnalas)

**Elitas** – informacinis-kultūrinis žurnalas, ėjęs 1992–1997 m. Kaune.

## Istorija
Leido firma „FD“. Tiražas 1992 m. – 40 000 egz., 1996 m. – 14 000 egz.

Rašė apie įžymius Lietuvos ir pasaulio žmones.

Vyr. redaktorius M. Giedrys. Redaktorius Kęstutis Kasparas. 

## Šaltiniai
Sportinis pokeris Lietuvoje

**Sportinis pokeris Lietuvoje** – jauna sporto šaka Lietuvoje.

## Istorija

2010 m. balandžio 24 d. Vilniaus „Litexpo“ parodų rūmuose įvyko inauguracinis turnyras, kuriame dalyvavo arti 300 žaidėjų iš visos Lietuvos. Nugalėtoju tapo Viktoras Vainutis iš Vilniaus.

## Lietuvos sportinio pokerio federacija
**[[Lietuvos sportinio pokerio federacija]]** (**LSPF**) – organizacija, koordinuojanti sportinio pokerio veiklą Lietuvoje bei vienijanti sportinio pokerio asociacijas ir klubus.

LSPF priklauso 7 regioninės asociacijos: Vilniaus sportinio pokerio asociacija, Kauno sportinio pokerio asociacija, Pajūrio pokerio klubas, Šiaulių sportinio pokerio asociacija „Full House“, Panevėžio, Druskininkų ir Alytaus sportinio pokerio asociacijos.

## Klubai

**Šiaulių sportinio pokerio asociacija „Full House"** (ŠSPA „Full House") – oficialus sportinio pokerio klubas, kurio pagrindinė veikla yra organizuoti sportinio pokerio renginius.

Pokeris neoficialiame klube jau buvo žaidžiamas nuo 1996 m. Žaidimai žymėti pradėti nuo 2003 m. liepos 9 d. Originalių žetonų nebuvo, naudoti nebegaliojantys rubliai bei rusiškos kapeikos. 

2009 m.vasario 27 d. nusprendžiama pradėti žaisti I sezoną – visų metų turnyrą. Metų sezonas suskirstomas į tris etapus ir pradedami organizuoti reguliarūs žaidimai. Įkuriama „FULL HOUSE“ svetainė.

2010 m. balandžio 15 d. įsteigiamas oficialus klubas – Šiaulių Sportinio Pokerio Asociacija „Full House“. Prisijungė prie Lietuvos sportinio pokerio federacijos. Balandžio 24-26 dienomis dalyvavo LSPF Inauguraciniame turnyre. Gegužės 22 d. surengtas Šiauliuose nemokamas „Full House“ Inauguracinis turnyras.

## Šaltiniai

## Nuorodos
* Oficiali LSPF svetainė
Dialogas (savaitraštis)

**Dialogas** – nepriklausomas švietimo savaitraštis, leistas nuo 1992 m. sausio 10 d. iki 2013 m. pabaigos Vilniuje.

## Istorija
Išleistas vietoje laikraščio „Tėvynės šviesa“, kuris iki 1989 m. Nr. 28 vadinosi „Tarybinis mokytojas“ ir nuo 1953 m. gruodžio 3 d. ėjo kaip Švietimo ministerijos, Valstybinio profesinio techninio mokymo komiteto ir Švietimo, aukštųjų mokyklų ir mokslo įstaigų darbuotojų profesinės sąjungos respublikinio komiteto laikraštis. Iki 1957 m. leistas kartą, 1955–1989 m. – du kartus per savaitę. 1990–1993 m. – Kultūros ir švietimo ministerijos, 1994–1996 m. – Švietimo ir mokslo ministerijos savaitraštis. 1996–2013 m. leido UAB „Polilogas“.

Tiražas 1981 – 28 800 egz., 1992 m. – 9300 egz., 1997 m. – 5300 egz.

Skirtas mokytojams ir visuomenei. Spausdino rašinius pedagogikos, kultūros, meno, psichologijos temomis.

## Redaktoriai
* Rapolas Valiukonis – 1953–1965 m.
* Petras Želvys – 1965–1987 m.
* Juozas Subačius – 1987–1992 m.
* Elena Tervidytė – 1992–2013 m. 

## Šaltiniai

## Nuorodos
* „Dialogas“, elektroninė savaitraščio versija
Elnietis

**Elnietis** – akcinės bendrovės „Elnias“ informacinis leidinys, ėjęs nuo 1983 m. balandžio 29 d. iki 1995 m. Šiauliuose.

## Istorija
Iki 1986 m. leistas vieną kartą per mėnesį, nuo 1986 m. – kas du mėnesius. Tiražas 1983 m. ir 1995 m. – 500 egz.

## Redaktoriai
* Vytautas Veteikis – 1983–1986 m.
* Angelė Jonaitienė – 1986–1990 m.
* Algimantas Kačiuška – 1990–1995 m. 

## Šaltiniai
Energetikas (Šiauliai)

**Energetikas** – Šiaulių elektros tinklų laikraštis, ėjęs 1970–1991 m.

## Istorija
Iki 1990 m. buvo dauginamas (spausdinamas) elektrografiniu aparatu. Tiražas 1990 m. – 350 egz., 1991 m. – 200 egz.

Redaktorius Stanislovas Tolišius. 

## Šaltiniai
Erdvės (žurnalas)

**Erdvės** – nepriklausomos spaudos leidinys, ėjęs 1988–1993 m. Vilniuje.

## Istorija
Leidinį įsteigė, leido ir redagavo Auksė Aukštikalnienė. Tiražas 1988 m. – 2000 egz., 1992 m. – 3000 egz. Išėjo 23 numeriai.

Spausdino rašinius visuomenės gyvenimo ir politikos klausimais. 

## Šaltiniai
Erelis (žurnalas)

**Erelis** – satyros ir humoro mėnesinis žurnalas, leistas – 1908 m. spalio mėn. – 1909 m. Čikagoje. 

## Istorija
Redagavo ir leido Jonas Šimkus. Išėjo 4 numeriai. 

## Šaltiniai
Žemuoginė erkė

**Žemuoginė erkė** (*Tarsonemus pallidus*) – Tarsonemidae šeimos erkė.

Tai pavojingas kenkėjas. Stipriai sumažėja pažeistų augalų derlingumas. Prie augalo šaknų žiemoja suaugusios erkutės. Pavasarį jos pereina ant jaunų braškių lapelių ir minta čiulpdamos jų sultis. Pažeisti lapeliai susiraukšlėja, neauga, neretai nudžiūsta. Per vasarą, priklausomai nuo meteorologinių sąlygų, išsivysto keletas generacijų.

## Kovos priemonės
Sodinti tik sveikus, kenkėjais neapkrėstus daigus. Reguliariai purenti žemę. Saikingai laistyti, kad nesusidarytų drėgmės perteklius.

## Šaltiniai
Europos centras (savaitraštis)

**Europos centras** – kultūros ir pramogų leidinys, nuo 1993 m. – savaitraštis, leistas 1990–1995 m. Vilniuje.

## Istorija
Įsteigė Andrius Vaišnys, 1992 m. leidybos teises perdavė L. Jučui. Tiražas 1990 m. – 20 000 egz., 1993 m. – 63 400 egz., 1995 m. – 1000 egz. Nuo 1991 m. leido priedą moterims „Salonas“.  Veikla nutraukta 1996 m. birželio 11 d.

Rašė apie kultūrines bei politines aktualijas.

Vyr. redaktorius Linas Jučas. Redaktoriai Laimutis Jučas, Algirdas Vaseris.

## Šaltiniai
Europos lietuvis

**Europos lietuvis** – Didžiosios Britanijos lietuvių sąjungos ir Lietuvių namų laikraštis, leidžiamas nuo 1947 m. liepos 25 d. Londone ir 1992–1995 m. ėjęs Vilniuje, Kauno g. 2/21-1, vėliau Notingeme, 107 Harlaxton Drive, Lenton, Nottingham.

## Istorija
Iš pradžių vadinosi „Vidaus ir užsienio žinių biuletenis“, nuo 1947 m. spalio – „Britanijos lietuvis“, 1952–1953 m. – „Europos lietuvių laikraštis“, nuo 1953 m. rugsėjo 23 d. – „Europos lietuvis“.

Tiražas laikraščio, leisto Vilniuje, 1992 m. – 5000 egz., 1995 m. – 1700 egz. 

## Redaktoriai
M. Bajorinas, M. Šilkaitis, J. Kaulėnas,
* Kazys Obolėnas – 1949–1951 m.
* nuo 1951 m. – Bronius Daunoras, Juozas Senkus, Kazimieras Barėnas, Juozas Lūža, K. Čepas, Juozas Vilčinskas, Vladas Dargis,
* Mindaugas Milieška – 1993–1995 m.
* H. Gasparas – nuo 1996 m.

## Nuorodos
* „Britanijos ir Europos lietuvis“ 1947-2009 suskaitmenintas archyvas pas spauda.org

## Šaltiniai
Evangelijos šviesa (Biržai)

**Evangelijos šviesa** – mėnesinis dvasinio turinio laikraštis, ėjęs 1935–1940 m. Biržuose.

## Istorija
Leido Biržų evangelikų krikščionių bendruomenės atstovai. Spausdino Biržų spaustuvė. Išėjo 58 numeriai.

Skelbė ištraukas iš religinių knygų, aiškino Evangelijos kilmę, nagrinėjo krikščionybės istoriją, spausdino straipsnius apie vaikų dvasinį auklėjimą, informavo apie evangelikų bendruomenės veiklą.

Leido ir redagavo Povilas Viederis.

## Šaltiniai
Evangelijos šviesa (Čikaga)

**Evangelijos šviesa** – krikščioniškas tarpkonfesinis laikraštis, leistas 1957–2000 m. Čikagoje.

## Istorija
Iš pradžių ėjo kas du mėnesiai, vėliau kas trys.

## Redaktoriai
Algirdas Jurėnas, Antanas Taločka, Kostas Burbulys. 

## Šaltiniai
Evangelijos žodis

**Evangelijos žodis** – lietuvių evangelikų liuteronų laikraštis, pradėtas leisti 1951 m. Čikagoje.

## Istorija
Įsteigė Martynas Kavolis ir kun. Mikas Preikšaitis. Iki 1955 m. buvo mėnesinis, 1955–1957 m. ėjo kas du mėnesius. Leido Tautinė liuteronų taryba. 1957 m. sausio mėn. „Evangelijos žodis“ prijungtas prie Miunchene leidžiamo žurnalo „Svečias“.

Nuo 1951 m. lapkričio mėn. redagavo vyskupas Ansas Trakis, nuo 1955 m. Algirdas Jurėnas. 

## Šaltiniai
Eskizai

**Eskizai** – *Deltuvos kultūros almanachas*, Ukmergės kultūros fondo leidinys (žurnalas), einantis nuo 1991 m.

## Istorija
Iki 1992 m. leido Lietuvos kultūros fondo Ukmergės taryba. Tiražas 1991 m. – 1500 egz., 1995 m. – 1000 egz. Nuo 1995 m. leidžiamas tokio pat pavadinimo žurnalo priedas – laikraštis.

2007 m. pelnė Vlado Šlaito premiją.

## Redaktoriai
* Kęstutis Česnaitis – 1991–1997 m.
* Vytautas Česnaitis – nuo 1997 m.

## Šaltiniai

## Nuorodos
* Eskizai. Ukmergės kultūros puslapiai
* Kęstutis Griškevičius. Penkioliktasis rajono metraščio jubiliejus. Gimtoji žemė
Europa (laikraštis)

**Europa** – bulvarinio pobūdžio laikraštis, leistas nuo 1990 m. gruodžio 1 d. iki 1998 m. Kaune.

## Istorija
Įsteigė Jaroslavas Banevičius, Povilas Gončaras, Eugenijus Striaukas. Leido UAB „Laikraštis Vasaris“. Iki 1991 m. Nr. 19 ėjo pavadinimais „Vasario 16“ ir „Vasaris“. Tiražas 1990 m. – 25 000 egz., 1996 m. – 70 000 egz.

1990 m. buvo leidžiami laikraščio „Vasario 16“ priedai „Akis už akį su nusikaltimais, nelaimėmis, katastrofomis“, Dvidešimt centų, „Liberalia“, „Pro rakto skylutę“, „Vakaro skaitiniai“, „Vasario 16“, „Vietoj vakarienės“, iš kurių daugelis 1991 m. tapo savarankiškais laikraščiais.

## Redaktoriai
* Džiugas Paršonis – 1990–1991 m.
* Stasys Jakubaitis – 1991 m.
* Povilas Gončaras – 1991–1998 m. 

## Šaltiniai
Evangelikų balsas

**Evangelikų balsas** – mėnesinis lietuvių evangelikų liuteronų tautinės minties laikraštis, leistas 1933 m. Kaune. 

## Istorija
Pirmasis numeris išėjo balandžio mėn. 16 puslapių. Spausdino „Typolit“ spaustuvė Kaune. Išleisti 3 numeriai.

Bandė užmegzti ryšį su Klaipėdos krašto lietuviais per bažnyčią ir mokyklą, polemizavo su „Srovės“ laikraščio leidėjais ir skaitytojais.

Redaktorius ir leidėjas M. I. Brazauskas, redaktorius K. Nauzneris. 

## Šaltiniai
1906 m. vasaros olimpinės žaidynės

**1906 m. vasaros olimpinės žaidynės** (dar vadinamos **Tarpinėmis Olimpinėmis žaidynėmis**) vyko 1906 m. balandžio 22-gegužės 2 dienomis Graikijos sostinėje Atėnuose. Nors šiose žaidynėse buvo skirstomi medaliai, iki šiol jie nėra oficialiai pripažinti Tarptautinio olimpinio komiteto.

Buvo nuspręsta, kad tarpinės olimpinės žaidynės nuolat vyks Atėnuose po dvejų metų nuo tikrosios olimpiados. Tačiau tai buvo padaryta tik 1906 m. Šių metų žaidynės tapo pirmosios, kuriose visi dalyviai dalyvavo pagal savo nacionalinių komitetų leidimais. Taip pat jose pirmą kartą atidarymo ceremonija buvo rengiama atskirai nuo sportinių rungčių. 1906 m. žaidynių dalyviai pirmą kartą gyveno olimpiniame kaimelyje. Šiose žaidynėse taip pat buvo pristatytos tokios naujienos, kurios šiuo metu yra tradicijos, kaip vėliavų prizininkams pakėlimas bei uždarymo ceremonija.

## Sporto šakos

## Medalių lentelė
Pažymėtina, kad nepaisant to, jog medaliai buvo paskirti, iki šiol Tarptautinis olimpinis komitetas tarpinių žaidynių medalių nepripažįsta.

## Nuorodos
Express kontaktas

**Express kontaktas** – reklaminis ir skelbimų savaitraštis, einantis nuo 1992 m. kovo 23 d. Šiauliuose, Architektų g. 1c ir Dvaro g. 64-101.

## Istorija
Steigėjas Vytautas Cimermonas. Leidžia UAB „Reklamos kontaktai“. Tiražas 1992 m. – 6000 egz., 1997 m. – 9600 egz. Leidžia savaitraštį „Panevėžio kontaktas“.

Spausdina nemokamus asmeninius skelbimus, reklaminę informaciją.

## Redaktoriai
* Vytautas Cimermonas – 1992–2004 m. 
* Saulius Stropus – nuo 2005 m.

## Šaltiniai

## Nuorodos
* Express kontaktas
* Panevėžio kontaktas
Ežys (žurnalas)

**Ežys** – mėnesinis satyros ir humoro žurnalas, leistas 1907–1909 m. Vilniuje. Skelbėsi esąs „juokų, verksmų, džiaugsmų, nuliūdimo ir nusiraminimo su paveikslėliais laikraštėlis“.

## Istorija
Leido ir redagavo Kostas Stiklius. Spausdino A. G. Syrkino spaustuvė bei M. Kuktos spaustuvės Vilniuje.

Spausdino kritines žinutes, humoristinius rašinėlius, satyrinius eilėraštukus, kritikavo biurokratus, dvasininkus, šaipėsi iš žmonių ydų, gyvenimo negerovių, skelbė patarles, priežodžius, pasakas. 

## Šaltiniai
Fakelas (savaitraštis)

**Fakelas** – Mažeikių naftos perdirbimo gamyklos savaitraštis, leidžiamas nuo 1984 m. rugpjūčio 10 d.

## Istorija
Pirmojo numerio spausdinimą sustabdė cenzūra, skaitytoją pasiekė tik antrasis numeris. Nuo 1995 m. akcinės bendrovės „Mažeikių nafta“, nuo 2009 m. AB „ORLEN Lietuva“ savaitraštis. Iki 1991 m. ėjo lietuvių ir rusų kalba. Tiražas 1984 m. – 2000 egz., 1997 m. – 1000 egz.

## Redaktoriai
* Janina Prankaitė-Bagdonienė – 1984 m.
* A. Jazdauskienė – 1984–1985 m.
* Ilona Vasarienė-Ikamaitė – 1985–1987 m., 1989–1991 m.
* Aleksas Niemčiauskas – 1987–1988 m.
* J. Radzevičius – 1988 m.
* Audrė Kristinaitytė-Mamedova – 1989 m., 1991–1992 m., 1994–1995 m.
* Bernarda Plastinina – 1992–1993 m.
* Gintarė Vaicekavičiūtė – 1995–2000 m. 
* Marius Lubys – nuo 2000 m.

## Šaltiniai
Aukštumų marių kalba

**Aukštumų marių kalba** (*кырык мары йӹлмӹ*) – finougrų kalbų šeimos kalba, vartojama aukštumų marių, gyvenančių Rusijoje, Marių Respublikos vakariniuose rajonuose, bei gretimuose Kirovo ir Žemutinio Naugardo sričių rajonuose. Paprastai laikoma viena iš dviejų marių kalbos tarmių (su pievų marių kalba). Kalbančiųjų skaičius – 36,8 tūkst. žmonių.

## Patarmės

Aukštumų marių kalba turi dvi patarmes: aukštumų (dešiniakrantėje Volgos pusėje) ir miškų (kairiakrantėje Volgos pusėje). Bendrinė kalba remiasi aukštumų patarmės Jelasovo šnekta.

## Raštas

Kalba užrašoma kirilicos pagrindu sukurtu raidynu:

## Naudojimas

Aukštumų marių kalba leidžiami laikraščiai „Žerė“ ir „Jemdiu Ly!“, literatūrinis žurnalas „U Sem“, veikia vietinė radijo stotis.
 
## Nuorodos
*
Lansas

**Lansas** – miestas šiaurės Prancūzijoje, aglomeracijoje su Duė. Išvystyta angliakasyba.

## Istorija

XVI a. pradžioje Lansą užėmė Ispanijos Nyderlandai, o Prancūzijai jis atiteko tik 1659 m. Nuo 1849 m. kasama anglis.

## Sportas
### Futbolas

Mieste garsiausias yra RC Lens klubas.

1984 m. čia vyko VII Europos futbolo čempionatas, o 1998 m. – XVI pasaulio futbolo čempionatas.
Lorjanas

**Lorjanas** – miestas vakarų Prancūzijoje, prie Atlanto vandenyno. Jūrų uostas, oro uostas, geležinkelio stotis. Išvystyta žuvies pramonė.

## Istorija

Anksčiau Lorjane buvo Prancūzijos karinis jūrų laivynas. II pasaulinio karo metu buvo vokiečių povandeninių laivų bazė.

## Sportas
* FC Lorient – futbolo klubas;
* Stade du Moustoir, stadionas talpinantis 18 890 žiūrovus;
Lavalis (Prancūzija)

**Lavalis** – miestas šiaurės vakarų Prancūzijoje, netoli Bretanės, tarp Normandijos ir Anžu. Pro miestą teka Majenas. Geležinkelio stotis. Išvystyta tekstilės, metalo, elektronikos, maisto, vaistų pramonė.

## Sportas
* Stade Lavallois Mayenne FC (futbolas)
Fantastika. Detektyvai

**Fantastika. Detektyvai (FD)** – fantastikos ir detektyvų žurnalas, ėjęs 1989–1994 m. Kaune. Spausdino fantastikos ir detektyvų žanro kūrinius.

## Istorija
Įsteigė ir leido M. Giedrys bei leidybinė firma „FD“. Tiražas 1989 m. – 25 000 egz., 1994 m. – 10 000 egz. Išėjo 13 numerių.

Vyr. redaktorius M. Giedrys.

## Redaktoriai
* Kazimieras Brundza – 1989–1993 m.
* Kęstutis Kasparas – 1993–1994 m. 

## Šaltiniai
Farmaceutų reikalai

**Farmaceutų reikalai** – nemokamas laikraščio „Lietuvos žinios“ priedas, leistas 1911 m. kovo 22 d. – 1912 m. lapkričio 15 d. Vilniuje. 

## Istorija
Iniciatorius Antanas Vienuolis, leidėja Felicija Bortkevičienė, redaktorė Steponė Mošinskaitė. 1911 m. kaip „Aušrinės“ priedas išėjo du numeriai. Iš viso išleisti 4 numeriai. 

## Šaltiniai
Filatelija Lietuvoje

**Filatelija Lietuvoje** – Lietuvos filatelistų sąjungos leidinys, leistas 1989–1991 m. Kaune.

## Istorija
Ėjo kas keturi mėnesiai. Tiražas 1989 m. – 1500 egz., 1991 m. – 2000 egz. Išleisti 6 numeriai.

Vyr. redaktorius Leonas Veržbolauskas. 

## Šaltiniai
Fiziškas auklėjimas

**Fiziškas auklėjimas** – *iliustruotas pedagoginis mankštos, sporto ir sveikatos [[Žurnalas (spauda)|žurnalas]]*, ėjęs 1931 m. birželio mėn. – 1940 m. liepos mėn. Kaune. 

## Istorija
Leido Fiziško auklėjimo draugija, nuo 1935 m. – Kūno kultūros rūmai. Ėjo 4 kartus per metus, nuo 1938 m. – kartą per mėnesį. Spausdino Spindulio spaustuvė bei Gaibo spaustuvė Kaune. Tiražas 1000 egz. (1935 m.) 

Rašė apie kūno kultūros, sporto ir fizinio auklėjimo svarbą, svarstė fizinio auklėjimo sąsajas su kitomis visuomenės gyvenimo sferomis, informavo apie įvairių sporto šakų pasiekimus, skelbė užsienio sporto spaudos apžvalgas. 

Bendradarbiavo Valerijonas Balčiūnas, M. Baronaitė, Karolis Dineika, Kazys Grinius, Jonas Narbutas, Vosylius Sezemanas, Jonas Gudaitis-Vabalas, Juozas Žukauskas ir kt.

## Redaktoriai
* Antanas Jurgelionis – iki 1935 m.
* Vytautas Augustauskas – nuo 1935 m. 

## Šaltiniai
Flintas (žurnalas)

**Flintas** – mėnesinis spalvotas žurnalas mokiniams, einantis nuo 1996 m. Kaune, V. Putvinskio g. 34.

## Istorija
Leidžia leidykla „Jūsų Flintas“. Tiražas 1997 m. – 10 000 egz.  Kartu leidžiami žurnalai:
* „Flintas. FTW“, skirtas 5–13 m. amžiaus berniukams.
* „Kutis“, skirtas 2–4 m. amžiaus vaikams.
* „Smegenūzai“, užduočių žurnalas 7–12 m. amžiaus vaikams.
* „Nykštukas“, 3–7 m. amžiaus vaikams.
* „Su P.E.R.“, skirtas 8–12 m. amžiaus mergaitėms.

## Redaktoriai
* R. Juškevičius – 1996 m.
* Raimondas Jurgaitis – 2000–2010 m.
* Sikstas Ridzevičius – 2010–2011 m.
* Ina Katkauskaitė – 2011 m.
* Vytautas Lukaševičius – 2011–2013 m.
* Irma Rumiancevienė – 2013–2015 m.
* Živilė Agurkytė – nuo 2015 m.

## Šaltiniai

## Nuorodos
* „Flintas“ svetainė
Floridos lietuviai

**Floridos lietuviai** – JAV lietuvių informacinis tautinės krypties leidinys, leistas 1961–1964 m. Pitsburge.

## Istorija
Leido Albinas Karnius, P. Pocius.

Redagavo Albinas Karnius. 

## Šaltiniai
Forumas (savaitraštis)

**Forumas** – visuomeninis-politinis jaunimo savaitraštis, ėjęs 1989 m. spalio 25 d. – 1992 m. Vilniuje.

## Istorija
Įsteigė ir leido Rolandas Barysas. Tiražas 1989 m. – 31 000 egz., 1992 m. – 20 000 egz.

Rašė aktualiais politinio ir socialinio gyvenimo klausimais.

## Redaktoriai
* Leonas Jurša – 1990 m.
* Rolandas Barysas – 1989 m., 1991–1992 m. 

## Šaltiniai
Fantomas (laikraštis)

**Fantomas** – fantastikos laikraštis, leistas 1991–1993 m. Vilniuje.

## Istorija
Rašė apie paslaptingus įvykius, anomalius reiškinius, spausdino įdomybes, fantastiką. Tiražas 1991 m. – 60 000 egz., 1993 m. – 25 000 egz. Išėjo 8 numeriai.

## Redaktoriai
* Vytautas Juozas Leščinskas – 1991–1992 m.
* R. Šimanauskas – 1992 m.
* E. Varanavičius – 1993 m. 

## Šaltiniai
Farmacijos žinios

**Farmacijos žinios** – žurnalas, leistas 1923–1940 m. Kaune. Skelbėsi esąs *laikraštis pavestas farmacijos reikalams*.

## Istorija
Leido Lietuvių vaistininkų draugija ir Lietuvos farmaceutų sąjunga. Iš pradžių ėjo kartą per du mėnesius, nuo 1931 m. – kas mėnesį. Spausdino „Dirvos“ spaustuvė Marijampolėje, Š. Neumano spaustuvė bei Varpo spaustuvė Kaune. Leido priedą „Farmacijos manualas“.

Rašė apie vaistininkų ir farmaceutų organizacijų veiklą, informavo apie naujus vaistus, pasakojo apie kitų šalių farmacijos ir vaistininkystės veiklą, spausdino Sveikatos departamento dokumentus, įvairius patarimus, draugijos darbo ataskaitas.

Bendradarbiavo Vladas Bankauskas, Kazimieras Grybauskas, A. Kumštys, P. Mikuličius, Juozas Olekas, Z. Starkus, T. Šaulys ir kt.

1991 m. šis leidinys buvo atkurtas ir pavadintas „Lietuvos farmacijos žinios“.

## Redaktoriai
* Steponas Nasvytis – 1923–1924 m. Nr. 3, 1925–1926 m., 1930–1934 m.
* Zenonas Kuzavas – 1924 m. Nr. 4 – 1925 m. Nr. 3.
* Jonas Makauskis – 1927–1929 m.
* Julius Žemaitis – nuo 1935 m. 

## Šaltiniai
Foto mėgėjas (žurnalas)

**Foto mėgėjas** – iliustruotas Lietuvos foto mėgėjų sąjungos leidinys, leistas 1933–1934 m. Kaune. Tai pirmasis fotomėgėjų reikalams skirtas žurnalas.

## Istorija
Pirmasis numeris išėjo 1933 m. 32 puslapių. Redakcija nenurodo leidinio periodiškumo, orientuodamasi į skaitytojų finansinę paramą. Žurnale nagrinėjama fotografijos reikšmė, supažindinama su jos pasiekimais kitose šalyse, informuojama apie Lietuvos Foto mėgėjų sąjungos veiklą, fotografijai skirtus renginius, spausdinami įvairūs patarimai fotomėgėjams, fotomėgėjų nuotraukos.

Bendradarbiavo Antanas Giedraitis-Giedrius, Ignas Končius, Steponas Kolupaila, Kazys Laucius, Peliksas Šinkūnas ir kt. Redaktorius Petras Babickas. Spausdino Vilniaus spaustuvė (Nr. 1) ir V. Atkočiūno spaustuvė (Nr. 2) Kaune.

1991 m. Kaune išleistas iliustruotas leidinys (žurnalas), kaip atkurtas 1933–1934 m. ėjęs to paties pavadinimo leidinys. Išleido Kauno jaunimo kūrybinis klubas „Vidi“. Rašė aktualiais fotografinio meno ir mėgėjiško fotografavimo klausiniais. Redaktorius J. Kuzminas. Tiražas 30 000 egz. 

## Šaltiniai
Futbolo savaitė

**Futbolo savaitė** – Lietuvos futbolo sąjungos laikraštis, ėjęs 1990–1994 m. Vilniuje.

## Istorija

Pirmasis numeris išleistas 1990 m. liepos pabaigoje 10 tūkstančių egzempliorių tiražu. Teikė informaciją apie futbolo varžybas, rašė šios sporto šakos ugdymo klausimais. Tiražas 1990 m. – 10 000 egz., 1994 m. – 3800 egz. 1995–1999 m. ėjo kaip laikraščio „Lietuvos sportas“ sezoninis priedas.

## Redaktoriai
* Vytautas Saulis – 1990–1991 m., 1994 m.
* V. P. Kazilionis – 1992 m.
* Kęstutis Gimbutas – 1992–1994 m. 

## Šaltiniai
Gabija (žurnalas)

**Gabija** – *[[Žurnalas (spauda)|žurnalas]] moterims (panelėms ir ponioms)*, ėjęs 1990–2000 m. Kaune.

## Istorija
Leistas dažniausiai kas du mėnesiai. Tiražas 1990 m. – 15 000 egz., 1991 m. – 25 000 egz., 1996 m. – 4000 egz.

Redaktorė Dalia Teišerskytė. 

## Šaltiniai
Gailestingoji sesuo

**Gailestingoji sesuo** – iliustruotas Lietuvos gailestingųjų seserų žurnalas, leistas 1931 m. ir 1938 m. Kaune. 

## Istorija
Leido Lietuvos gailestingųjų seserų sąjunga vietoj ėjusio žurnalo „Lietuvos sesuo“. Pirmajame numeryje išspausdinti Pabaltijo kraštų Raudonojo kryžiaus ir Gailestingųjų seserų sąjungos Kongreso, įvykusio Taline 1931 m. liepos mėn. pranešimai. Dėl finansinių sunkumų daugiau numerių neišleista. Redaktorė K. Grinienė. Spausdino Raidės spaustuvė Kaune.

Lietuvos Raudonojo kryžiaus Gailestingųjų seserų draugovė 1938 m. vėl pradėjo leisti žurnalą „Gailestingoji sesuo“. Spausdino E. Norkienės ir P. Stikliaus spaustuvė Kaune. Išėjo 3 numeriai.

Rašė apie gailestingųjų seserų profesijos savitumus ir darbo sąlygas, pasakojo apie ligoninių veiklą, moterų ir vaikų globos centrus, spausdino mokslo populiarinimo straipsnius. 

Bendradarbiavo Jonas Pyragius, V. Monkutė, M. Tulytė, Juozas Žemgulys, K. Vitkauskaitė. 

Redaktorė Bronė Gustaitienė. 

## Šaltiniai
Gairės (Kaunas)

**Gairės** – meno ir literatūros iliustruotas žurnalas, ėjęs 1923–1924 m. Kaune.

## Istorija
Leido menininkų kooperatyvas „Gairės“ kas du mėnesius. Išleisti 8 numeriai.

Nagrinėjo meno ir literatūros raidos ypatumus, analizavo kūrybos proceso psichologinius aspektus, svarstė naujų meno ir literatūros krypčių įtaką lietuvių kultūrai, informavo apie meno ir literatūros plėtotę užsienio šalyse, spausdino lietuvių menininkų kūrinius bei žymiausių užsienio rašytojų kūrinių fragmentus, literatūros apžvalgas, recenzijas.

Bendradarbiavo Vytautas Bičiūnas, Kazys Boruta, Motiejus Gustaitis, Faustas Kirša, Vincas Krėvė, Ona Pleirytė-Puidienė, Vincas Mykolaitis-Putinas, Balys Sruoga, Antanas Sutkus, Juozas Tysliava, Petras Vaičiūnas, Eduardas Viskanta, Vydūnas.

Redaktorius Kazys Puida. 

## Šaltiniai
Gairės (Vilnius)

**Gairės** – visuomenės gyvenimo, politikos ir kultūros mėnesinis žurnalas, ėjęs nuo 1994 m. balandžio iki 2014 m. Vilniuje. 

## Istorija
Iš pradžių leido UAB „Politika“, vėliau – UAB „Mūsų gairės“. Tiražas 1995 m. ir 1997 m. – 3000 egz. 

## Redaktoriai
Povilas Masilionis, Vaclovas Paulauskas, Algis Kusta.

## Šaltiniai

## Nuorodos
*„Gairės“ svetainė
Gamta (žurnalas)

**Gamta** – Lietuvos gamtininkų žurnalas, ėjęs 1936–1940 m. Kaune.

## Istorija
Leido Lietuvos gamtininkų draugija kartą per ketvirtį. Spausdino Raidės spaustuvė Kaune. Išėjo 20 numerių. Iliustruotas per 60 p. leidinys nagrinėjo įvairių mokslų (astronomija, fizika, botanika, zoologija, geografija, matematika ir kt.) klausimus, skelbė naujausius tų mokslo šakų tyrinėjimus, informavo apie gamtos mokslo pasiekimus užsienio šalyse. Supažindino su Lietuvos mokslo istorija, rašė apie Lietuvos gamtininkų draugijos veiklą.

Bendradarbiavo Povilas Brazdžiūnas, F. Dičiūtė, Tadas Ivanauskas, Steponas Jankauskas, Vytautas Kaikaris, Juozas Matulis, Antanas Minkevičius, Alfonsas Palionis, Paulius Slavėnas ir kt.

## Redaktoriai
* Jonas Dagys, Antanas Žvironas. 

## Šaltiniai
Gamtos draugas

**Gamtos draugas** – iliustruotas žurnalo „Kosmos“ priedas, leistas 1929–1937 m. Kaune.

## Istorija
Nagrinėjo gamtos išsaugojimo klausimus, rašė apie naujausius gamtos mokslų pasiekimus, skelbė Lietuvos mokslininkų tyrimų rezultatus, gilinosi į visatos praeities, žemės struktūros, biosferos paslaptis, spausdino straipsnius apie Lietuvos floros ir faunos regioninius stebėjimus.

Bendradarbiavo Kazys Bizauskas, Jonas Dagys, Jurgis Elisonas, Tadas Ivanauskas, Viktoras Jasaitis, Steponas Kolupaila, K. Ragelis, Paulius Slavėnas ir kt.

Redagavo ir leido Pranas Dovydaitis. Spausdino Šviesos spaustuvė Kaune. 

## Šaltiniai
Gaisai (žurnalas)

**Gaisai** – meno ir literatūros iliustruotas žurnalas, ėjęs 1930–1931 m. Kaune.

## Istorija
Leido Antanas Bružas, nuo 1931 m. – „Tulpės“ bendrovė. Spausdino Spindulio spaustuvė Kaune.

Spausdino kritinius rašytojų ir poetų kūrinius, mokslinius straipsnius, Lietuvos kultūros gyvenimo reiškinių apžvalgas, naujų knygų, spektaklių recenzijas, supažindino su kitų šalių literatūra, naujais užsienio rašytojų kūriniais, informavo apie dailės parodas, skelbė literatūrologų studijas, nagrinėjo literatūros, meno, istorijos klausimus.

Bendradarbiavo Vytautas Bičiūnas, Bernardas Brazdžionis, Paulius Galaunė, Liudas Gira, Juozapas Albinas Herbačiauskas, Faustas Kirša, Vincas Krėvė, Vincas Mykolaitis-Putinas, Balys Sruoga, Ignas Šeinius, Petras Vaičiūnas, Marija Urbšienė, L. Žurauskas.

Redagavo Kazys Puida, Vincas Krėvė-Mickevičius (1930 m., Nr. 5). 

## Šaltiniai
Galvė (laikraštis)

**Galvė** – *[[Trakai|Trakų]] ir [[Elektrėnai|Elektrėnų]] krašto [[laikraštis]]*, leidžiamas nuo 1943 m. spalio 15 d. Trakuose.

## Istorija
Pirmieji numeriai – Trakų apskrities partijos komiteto ir Lietuvos partizanų būrio „Už tėvynę“ organas (Nr. 1-4 išspausdinti Rūdiškių bei Inkleriškių miškuose rankine spaustuve), 1944–1950 m. – Trakų apskrities laikraštis, 1950–1989 m. – LKP Trakų rajono komiteto ir Trakų rajono LDT leidinys, nuo 1990 m. – Trakų rajono laikraštis. Steigėja ir leidėja „Galvės laikraščio redakcija“.

1945, 1950–1951 m. ėjo vienąkart-dukart per savaitę, nuo 1962 m. – triskart, nuo 1990 m. – dukart, nuo 1996 m. – vieną kartą per savaitę. Tiražas 1943 m. – 1000 egz., 1987 m. – 8100 egz., 1997 m. – 1000 egz. Iki 1994 m. ėjo ir rusų bei lenkų kalba.

1943 m. Nr. 1-2 vadinosi „Partizanų šūkis“, 1944 m. Nr. 3 – 1950 m. Nr. 78 – „Trakiečių šūkis“, nuo 1950 m. lapkričio 24 d. – „Pergalės vėliava“, nuo 1962 m. gegužės – „Spartuolis“, nuo 1988 m. – „Galvė“. 

## Redaktoriai
* Teofilis Mončiunskas – 1943–1944 m.
* T. Petružytė – 1945 m.
* R. Venckevičius – 1946 m.
* P. Cijūnėlis – 1947–1961 m.
* V. Paškauskas – 1961–1985 m.
* Juozas Vercinkevičius – 1986–1989 m.
* E. Juodviršis – 1990 m.
* Sigita Nemeikaitė – 1991–1995 m.
* Austra Zapolskienė – 1995–1998 m.
* Gražina Noreikienė – nuo 2009 m.

## Šaltiniai

## Nuorodos
* „Galvė“ svetainė
Garnys (Kaunas)

**Garnys** – laikraštis, ėjęs 1910–1914 m., 1924–1929 m. Kaune. Skelbėsi esąs *pirmutinis kultūringas juokų ir satyros laikraštis*.

## Istorija
Leido ir redagavo V. Saglinaitė. Ėjo kartą per mėnesį, iliustruotas, nedidelės knygelės formato, 16 psl. apimties. Spausdino S. Banaičio spaustuvė ir Šviesos spaustuvė Kaune.

Kritikavo įvairias negeroves, ydas, šaipėsi iš valdininkų, apsileidėlių, tamsuolių, literatų (keturvėjininkų), rašė ir apie kitas šalis, spausdino spaudos peržvalgas, humoristinius eilėraščius, replikas, satyrinės literatūros kūrinius, politines karikatūras.

Autoriai pasirašinėjo slapyvardžiais Dėdė Baltrus, Petras Kiška, Justas Kiksas, Uršė Spiraitė, Čemerys, Titnagas, Dėdė Anastazas, At. Švyturys ir kt.

Redaktorė Sofija Jastremskaitė (nuo Nr. 11 iki 1914 m.). Nuo 1924 m. sausio leido ir redagavo B. Valiušaitis. 

## Šaltiniai
Garnys (Brazilija)

**Garnys** – Brazilijos lietuvių satyros ir humoro laikraštis, pradėtas leisti 1950 m. San Paule. 

Redagavo J. Vingelis. 

## Šaltiniai
Gastorniai

**Gastorniai** (*Gastornis*) – stambių, neskraidančių paukščių gentis, gyvenusi kainozojaus eroje (vėlyvajame paleocene ir eocene). Šio gyvūno fosilijų rasta Šiaurės Amerikoje ir vakarinėje Europoje.

Gastorniai buvo apie 1,75 m aukščio (kartais ir virš 2 m), turėjo didelį, tvirtą, lenktą snapą. Taip pat turėjo ilgas, tvirtas kojas su tvirtais nagais. Apie plunksnų dangą nežinoma.

Manoma, kad gastorniai, kaip ir kiti stambūs to meto paukščiai galėję būti mėsėdžiais, tačiau neatmetama, kad šios rūšies paukščiai galėjo būti maitėdžiai ar žolėdžiai (snapu traiškę riešutus, vaisius).


Gastornis 1917.jpg|1917 m. gastornio piešinys
Gastornis skeleton.jpg|Gastornio skeletas